wannaphong/clean_thaiwikipedia huggingface dataset:
# เส้นประสาทกล้ามเนื้อตา
เส้นประสาทกล้ามเนื้อตา หรือ เส้นประสาทสมองเส้นที่ 3ศัพท์บัญญัติราชบัณฑิตยสถาน  ข้อมูลปรับปรุงวันที่ 6 สิงหาคม พ.ศ. 2544   เป็นเส้นประสาทสมองเส้นหนึ่งจากจำนวนทั้งหมด 12 คู่ ทำหน้าที่ควบคุมการเคลื่อนไหวของตา การหรี่ม่านตา และช่วยในการลืมตา (นอกจากนี้ยังมีเส้นประสาทสมองเส้นที่ 4 และ 6 ที่มีส่วนในการควบคุมการเคลื่อนไหวของตา)
 กล้ามเนื้อตา 
 ลาทอรัล เร็กตัส ควบคุมโดยเส้นประสาทสมองคู่ที่ 6 คือ เส้นประสาทแอบดูเซนส์
 มีเดียล เร็กตัส
 ซูพีเรีย เร็กตัส
 อินฟีเรีย เร็กตัส 
 ซูพีเรีย ออบลีก  ควบคุมโดยเล้นประสาทสมองคู่ที่ 4 คือ เส้นประสาทโทรเคลียร์
 อินฟีเรีย ออบบลีก 

4 ใน 6 ควบคุมโดยเส้นประสาทสมองคู่ที่ 3 คือ เส้นประสาทออกคูโลมอเตอร์

เส้นประสาทสมองคู่ที่ 3 ยังควบคุมกล้ามเนื้อ ลีเวเตอร์ พาลพีบรี ซูพีเรียริส ทำหน้าที่ยกเปลือกตาด้านบนขึ้นขณะที่กล้ามเนื้อลูกนัยน์ตาทำงาน สำหรับการปิดเปลือกตา ควบคุมโดยเส้นประสาทสมองคู่ที่ 7 เส้นประสาทเฟเชียล โดยการหดตัวของกล้ามเนื้อออร์บิคูลาร์ รอบดวงตา

การควบคุมการเคลื่อนไหวของกล้ามเนื้อตา ปกติแล้วจะเป็นไปด้วยความแม่นยำและกระตุ้นให้กล้ามเนื้อตาหลายๆมัดทำงานประสานงานกันอย่างมีประสิทธิภาพ ประพิณพันธ์ ศรีสวัสดิ์ ประสาทวิทยา สถาบันวิทยาศาสตร์สุขภาพ มหาวิทยาลัยรามคำแหง หน้า 137 ISBN 974-9913-62-0ช่วยในการยึดตรึงตำแหน่งที่สนใจมอง
 การสอดส่ายค้นหาตำแหน่งที่น่าสนใจมอง เรียกว่า แซคเคดส์ (อังกฤษ: saccades)
 ความสามารถจับวัตุที่กำลังเคลื่อนที่ เรียกว่า เพอร์สูตแบบราบเรียบ (อังกฤษ: smooth pursuit)
 การชดเชยเพื่อรักษาภาพวัตถุเมื่อร่างกายหรือศีรษะมีการเคลื่อนไหวอย่างไม่ทันตั้งตัว เรียกว่า เวสติบูโลออกคูลาร์ รีเฟล็กซ์ (vestibuloocular reflex)

 อาการทางคลีนิค 
 อาการตาเหล่ (อังกฤษ: stabismus) ข้างเดียวหรือสองข้าง มองเห็นภาพซ้อน (อังกฤษ: diplopia) หนังตาตก (อังกฤษ: ptosis)
 อาการอัมพาตทางสายตา (อังกฤษ: ophthalmoplegias)
# เทศบาลเมืองอุทัยธานี
เทศบาลเมืองอุทัยธานี เป็นเทศบาลเมืองแห่งหนึ่งและแห่งเดียวในจังหวัดอุทัยธานี เป็นเมืองศูนย์กลางและเป็นที่ตั้งของศาลากลางของจังหวัด ตั้งอยู่ริมแม่น้ำสะแกกรังและอยู่ติดเขาสะแกกรัง เขตเทศบาลมีพื้นที่ 8.2 ตารางกิโลเมตร ครอบคลุมพื้นที่ตำบลอุทัยใหม่ทั้งตำบล อยู่ห่างจากกรุงเทพมหานคร เป็นระยะทาง 222 กิโลเมตร และแยกเข้ามาตามทางหลวงแผ่นดินหมายเลข 333 ระยะทางประมาณ 16 กิโลเมตร รวมเป็นระยะทาง 238 กิโลเมตร

 ประวัติ 
เมืองอุทัยธานีตั้งอยู่บริเวณลุ่มแม่น้ำสะแกกรัง อยู่ในเขตภาคเหนือตอนล่างหรือภาคกลางตอนบน ที่มีผู้คนอาศัยอยู่ในพื้นที่ต่อเนื่องกันมานับตั้งแต่สมัยก่อนประวัติศาสตร์ จวบจนในสมัยกรุงศรีอยุธยา ชื่อของเมืองอุทัยธานีก็ยังคงปรากฏอยู่ในหน้าประวัติศาสตร์ในฐานะเมืองหน้าด่านในการสกัดกั้นกองทัพพม่า (แต่เดิมนั้นเมืองตั้งอยู่ในเขตอำเภอหนองฉางในปัจจุบัน) ต่อมาในรัชสมัยของพระบาทสมเด็จพระนั่งเกล้าเจ้าอยู่หัว ได้โปรดเกล้าฯ ให้พระยาอุดมไปครองเมืองอุทัยธานี จึงมีการสร้างบ้านเมืองขึ้นใหม่บริเวณริมฝั่งแม่น้ำสะแกกรังเพราะเป็นถิ่นที่อุดมสมบูรณ์ มีชื่อเรียกว่าบ้านสะแกกรัง ด้วยความอุดมสมบูรณ์ของพื้นที่บ้านสะแกกรังจึงขยายตัวใหญ่ขึ้น และมีความเจริญรุ่งเรืองจนกลายเป็นเมืองใหญ่ ดังนั้นในปี พ.ศ. 2453 ในรัชสมัยของพระบาทสมเด็จพระจอมเกล้าเจ้าอยู่หัว บ้านสะแกกรังจึงถูกยกให้ขึ้นเป็นเมืองอุทัยธานี เริ่มแรกนั้นเมืองอุทัยธานีมีการปกครองแบบสุขาภิบาล จนกระทั่งในวันที่ 10 ธันวาคม พ.ศ. 2478 สุขาภิบาลอุทัยธานีจึงถูกยกฐานะให้เป็น “เทศบาลเมืองอุทัยธานี” จนถึงปัจจุบัน 

เทศบาลเมืองอุทัยธานีเป็นเทศบาลขนาดกลาง ได้ยกฐานะมาจากสุขาภิบาลเมืองอุทัยธานี ขึ้นเป็นเทศบาลเมืองอุทัยธานี เมื่อวันที่ 10 ธันวาคม พ.ศ. 2478 ตามพระราชกฤษฎีกาการจัดตั้งเทศบาลเมืองอุทัยธานี จังหวัดอุทัยธานี พุทธศักราช 2478 เดิมมีพื้นที่ 2.8 ตารางกิโลเมตร ต่อมาได้มีการเปลี่ยนแปลงเขตเทศบาลเมืองอุทัยธานี เป็นพื้นที่ 8.2 ตารางกิโลเมตร เมื่อวันที่ 30 ธันวาคม พ.ศ. 2512

 ภูมิศาสตร์ 
เทศบาลเมืองอุทัยธานี ตั้งอยู่ในพื้นที่ตำบลอุทัยใหม่ อำเภอเมือง จังหวัดอุทัยธานี มีจำนวนพื้นที่ 8.2 ตารางกิโลเมตร โดยมีพื้นที่สูงคือเขาสะแกกรังและแม่น้ำ คือ แม่น้ำสะแกกรัง เทศบาลเมืองอุทัยธานีมีอาณาเขตติดต่อกับตำบลใกล้เคียง ดังนี้

 ทิศเหนือ ติดต่อกับ ตำบลสะแกกรัง อำเภอเมืองอุทัยธานี
 ทิศใต้  ติดต่อกับ ตำบลน้ำซึม อำเภอเมืองอุทัยธานี บริเวณบ้านปากกะบาด
 ทิศตะวันออก ติดต่อกับ ตำบลสะแกกรัง อำเภอเมืองอุทัยธานี 
 ทิศตะวันตก ติดต่อกับ ตำบลน้ำซึมและตำบลดอนขวาง อำเภอเมืองอุทัยธานี

 สถานศึกษา 
โรงเรียนในสังกัดเทศบาลเมืองอุทัยธานี มีดังนี้
 โรงเรียนเทศบาลวัดหลวงราชาวาส สาธิตมหาวิทยาลัยรามคำแหง อำเภอเมืองอุทัยธานี
 โรงเรียนเทศบาลวัดธรรมโศภิต อำเภอเมืองอุทัยธานี
 โรงเรียนชุมชนเทศบาลวัดมณีสถิตกปิฏฐาราม อำเภอเมืองอุทัยธานี
 โรงเรียนเทศบาลวัดอมฤตวารี อำเภอเมืองอุทัยธานี
 โรงเรียนเทศบาลบ้านปากกะบาด อำเภอเมืองอุทัยธานี
# โพแทสเซียมไฮดรอกไซด์
โพแทสเซียมไฮดรอกไซด์ หรือเรียกอีกอย่างหนึ่งว่าด่างคลี เป็นสารประกอบไฮดรอกไซด์ของโพแทสเซียม มีสูตรโมเลกุลว่า KOH
# แยกท่าพระ
แยกท่าพระ เป็นสี่แยกบริเวณจุดตัดระหว่างถนนเพชรเกษม, ถนนรัชดาภิเษกและถนนจรัญสนิทวงศ์ ในพื้นที่แขวงวัดท่าพระ เขตบางกอกใหญ่ กรุงเทพมหานคร นับเป็นสี่แยกที่มีความสำคัญต่อการจราจรในพื้นที่ฝั่งธนบุรี ถือเป็นจุดเริ่มต้นของถนนจรัญสนิทวงศ์ และถนนรัชดาภิเษก ช่วงรัชดา-ท่าพระ ซึ่งเป็นส่วนหนึ่งของระบบถนนวงแหวนรอบในของกรุงเทพฯ อีกทั้งยังเป็นทางแยกแรกของถนนเพชรเกษมจากจุดเริ่มต้นบริเวณสะพานเนาวจำเนียรซึ่งทอดยาวลงสู่ภาคใต้ของไทย

โดยชื่อ "ท่าพระ" อันทั้งชื่อของแยกและแขวงในพื้นที่เขตบางกอกใหญ่ด้วย นั้นมาจากชื่อของวัดท่าพระ ซึ่งตั้งอยู่ใกล้เคียงด้านถนนจรัญสนิทวงศ์ เดิมมีชื่อว่า "วัดเกาะ" ต่อมาได้มีการพบหลวงพ่อเกษร อันเป็นประธานในวัดลอยมาติดที่ท่าน้ำ จึงเปลี่ยนชื่อเป็นวัดท่าพระดังเช่นในปัจจุบัน

แยกท่าพระเดิมมีสภาพเป็นเพียงสามแยก และบริเวณโดยรอบเป็นสวนผลไม้ สวนมะพร้าวhttps://www.silpa-mag.com/history/article_84913  แยกท่าพระ กรุงเทพฯ เคยมีผลไม้? อร่อยขึ้นชื่อจนที่อื่นสู้ไม่ได้ เคยเป็นบ้านพักของ ล้อต๊อก ตลกบรมครู ต่อมาทางด้านทิศใต้ได้มีการตัดถนนรัชดาภิเษกช่วงรัชดา-ท่าพระ จึงเปลี่ยนมาเป็นสี่แยก กระทั่งปี พ.ศ. 2534 มีการเปิดใช้สะพานลอยข้ามแยกตามแนวถนนเพชรเกษม ทำพิธีเปิดโดย พล.ต.จำลอง ศรีเมือง ผู้ว่าราชการกรุงเทพมหานครในขณะนั้น และในปี พ.ศ. 2544 มีการก่อสร้างอุโมงค์ลอดทางแยกตามแนวถนนจรัญสนิทวงศ์และถนนรัชดาภิเษก นับเป็นอุโมงค์ลอดทางแยกแห่งแรก ๆ ของกรุงเทพมหานคร โดยอุโมงค์ดังกล่าวเปิดใช้เมื่อปี พ.ศ. 2546

ในปี พ.ศ. 2553 ได้มีการปิดซ่อมสะพานข้ามแยกระหว่างวันที่ 23 เมษายน ถึงวันที่ 7 กันยายน ซึ่งจากเดิมเปิดวันที่ 21 กรกฎาคม เนื่องจากสะพานตรงกลางแอ่นตัวในฝั่งขาออกและมาเปิดวันที่ 12 สิงหาคม แต่ไม่เสร็จและมาเปิดวันที่ 23 สิงหาคม  และไม่เสร็จอีกจึงมาเปิดวันที่ 7 กันยายน  นับเป็นสะพานข้ามแยกที่ 9 ที่ทางกรุงเทพมหานครปิดซ่อมและเปิดใช้ ปัจจุบันปิดซ่อมทุกวันเสาร์อาทิตย์ 

ปัจจุบันมีสถานีท่าพระ เป็นสถานีลอยฟ้าในเส้นทางรถไฟฟ้ามหานคร สายเฉลิมรัชมงคล ซึ่งเป็นจุดบรรจบกันของเส้นทางในช่วงหัวลำโพง-ท่าพระ-บางแค และช่วงบางซื่อ-ท่าพระ ยกระดับทอดตัวไปทั้ง 4 ด้าน ทั้งแนวถนนจรัญสนิทวงศ์-รัชดาภิเษก, แนวถนนเพชรเกษมมุ่งหน้าบางแค และแนวเส้นทางใหม่ของรถไฟฟ้าจากสถานีอิสรภาพที่ยกระดับเข้าสู่ทางแยกที่หัวมุมระหว่างถนนจรัญสนิทวงศ์และเพชรเกษม
# บัตรธนาคาร (แก้ความกำกวม)
โดยทั่วไป บัตรธนาคาร หมายถึงบัตรที่ธนาคารออกให้เพื่อใช้ทำธุรกรรมการเงินในบัญชีที่ผูกอยู่กับบัตรนั้น แบ่งได้เป็น
 บัตรเอทีเอ็ม
 บัตรเดบิต
 บัตรเครดิต
หรือหมายถึงบัตรที่ธนาคารออกใช้เป็นเงินตรา หรือบัตรที่ธนาคารแห่งประเทศไทยออกใช้เป็นเงินตรา เช่น
 ธนบัตร
 บัตรธนาคาร 60 บาท

 แหล่งข้อมูลอื่น 
 การเปลี่ยนความหมายของ "บัตรธนาคาร" ในพจนานุกรมไทย
# เดอะพริ้นซ์ออฟอียิปต์
โมเสส เจ้าชายแห่งอียิปต์ หรือ เดอะพริ้นซ์ออฟอียิปต์  เป็นภาพยนตร์การ์ตูนแอนิเมชันในปี 1998 กำกับโดย เบรนด้า แชปแมน และเพลงประกอบภาพยนตร์ “When You Believe” ขับร้องประสานเสียงคู่โดย มารายห์ แครี่ (Mariah Carey) และ วิทนี่ย์ ฮิวส์ตัน (Whitney Houston) 

ผู้พากย์เสียง
                                         
ตัวละครนักแสดงพากย์ไทย  ดรีมเวิร์กส ทรูโฟร์ยู โมเสส  Val Kilmer  สกล รัตนพรหมมา  สุภาพ ไชยวิสุทธิกุล ฟาโรห์รามเสสที่สอง  Ralph Fiennes  กฤษณะ ศฤงคารนนท์  บัญชา เหมะบุตร ฟาโรห์เซติที่ 1  Patrick Stewart  ณรงค์ นามะสนธิ  วรวุฒิ วรเนตร ซิปโปล่า  Michelle Pfeiffer  สุมาลี สุธีรธรรม  ณัฐฐา หิรัญสถิตย์ ราชีนี ทูย่า  Helen Mirren  อัญชลี จงคดีกิจ  อาร์ร่อน  Jeff Goldblum  ศุภสรณ์ มุมแดง  วรวุฒิ วรเนตร มิเลี่ยม  ซานดรา บุลล็อก  มิ่งขวัญ เจียประเสริฐ  ปัณฑิตา เล็กเจริญ
# เซฟาโลคอร์ดาตา
เซฟาโลคอร์ดาตา (Cephalochordata) เป็นสัตว์มีแกนสันหลังที่มีรูปร่างหัวท้ายแหลม ฝังตัวตามพื้นทรายในทะเล มีโนโตคอร์ดและไขสันหลังตลอดชีวิต ไม่มีสมอง ลำตัวเป็นปล้องชัดเจน กินอาหารโดยกรองจากน้ำ น้ำออกตามรูด้านหลังเรียกเอทริโอพอร์ (atriopore) มีอวัยวะสำคัญเรียกเอนโดสไตล์ (endostyle) ซึ่งสะสมไอโอดีนได้ มีหน้าที่สร้างเมือกเพื่อจับอาหารที่มากับน้ำ คาดว่าอวัยวะชนิดนี้วิวัฒนาการไปเป็นต่อมไทรอยด์ในสัตว์ชั้นสูง ตัวอย่างเช่น แอมฟิออกซัส (Amphioxus) ซึ่งเหลืออยู่เพียงสองสกุลคือ Branchiostoma และ Asymetron พบฟอสซิลของเซฟาโลคอร์ดาตา (Yunnanozoon) ทางภาคใต้ของจีนซึ่งมีอายุย้อนไปถึงยุคแคมเบรียนตอนต้น จัดเป็นฟอสซิลที่เก่าที่สุดของสัตว์กลุ่มนี้Chen, J.-Y., Dzik, J., Edgecombe, G.D., Ramsköld, L., and Zhou, G.-Q. 1995. "A possible Early Cambrian chordate" Nature 377: 720-722.
ลักษณะทั่วไป
thumb|left|Branchiostoma cultellus
สัตว์ในกลุ่มเซฟาโลคอร์ดาตาไม่มีกระดูกสันหลัง กะโหลกศีรษะและขากรรไกร แต่มีแกนสันหลังตลอดชีวิต ยาวตลอดตัว K.M. Van De Graaff and J.L. Crawley, A Photographic Atlas for the Zoology Laboratory  ไม่มีครีบข้างลำตัวแต่มีครีบหลังยาวตลอดตัว ก้านครีบมีโครงสร้างเป็นเจลาติน ช่องเปิดของทวารหนักอยู่ที่ส่วนหน้าของครีบหาง และมีช่องน้ำออกเรียกเอทริโนพอร์ ที่ส่วนหน้าของครีบท้อง ปากอยู่ทางด้านล่างของหัว ขอบปากนูนเป็นสันเรียกวีลัม มีหนวดรอบๆปาก 12 เส้น มีกล้ามเนื้อเป็นปล้องๆเรียกไมโอโตม ช่วยในการเคลื่อนที่ 

สัตว์กลุ่มนี้กินอาหารด้วยการกรอง โดยหนวดจะโบกพัดน้ำเข้าปาก K.M. Van De Graaff and J.L. Crawley, A Photographic Atlas for the Zoology Laboratory แผงเหงือกจะกรองอาหารแล้วส่งไปย่อยที่ลำไส้ น้ำที่เข้าไปจะถูกขับออกทางช่องเอทริโนพอร์ กากอาหารถูกขับออกทางทวารหนัก หายใจด้วยเหงือกและขับปัสสาวะทางโพรโทเนฟริเดียมที่หน้าท้อง สืบพันธุ์แบบอาศัยเพศโดยปฏิสนธิภายนอก
อ้างอิง
# ตำนานโหดโคตรไอ้เคี่ยม
ตำนานโหดโคตรไอ้เคี่ยม  เป็นภาพยนตร์สยองขวัญสัญชาติออสเตรเลียใน ค.ศ. 2007 ที่เขียนบทและกำกับโดย Greg McLean นำแสดงโดย Michael Vartan, Radha Mitchell และ Sam Worthington โดยมีเนื้อเรื่องเกี่ยวกับกลุ่มนักท่องเที่ยวในออสเตรเลียที่ตกเป็นเหยื่อจระเข้น้ำเค็มยาวกว่า 7 เมตร

ภาพยนตร์นี้ได้แรงบันดาลใจจากเรื่องจริงของสวีตฮาร์ต จระเข้น้ำเค็มเพศผู้ขนาดยักษ์ที่โจมตีเรือในช่วงปลายคริสต์ทศวรรษ 1970 แม้ว่าสวีตฮาร์ตไม่เคยรับผิดชอบต่อการโจมตีมนุษย์ก็ตาม ตำนานโหดโคตรไอ้เคี่ยมได้รับคำวิจารณ์เชิงบวกจากนักวิจารณ์ แต่กลับล้มเหลวในเชิงพาณิชย์

ภาพยนตร์นี้เป็นเรื่องที่สองและเรื่องสุดท้ายจาก Dimension Films ที่มีส่วนร่วมกับ Village Roadshow Pictures ส่วนเรื่องแรกคือ Fortress ใน ค.ศ. 1992

นักแสดง
Michael Vartan - Pete McKell
Radha Mitchell - Kate Ryan
Stephen Curry - ซีม่อน
John Jarratt - รัสเซล
Heather Mitchell - อลิซาเบ็ธ
Mia Wasikowska - Sherry
Sam Worthington - Neil
โรเบิร์ต เทย์เลอร์ - Everett Kennedy
# ริวกิว
ริวกิว อาจหมายถึง
 หมู่เกาะริวกิว หมู่เกาะทางตะวันตกเฉียงใต้ของแผ่นดินญี่ปุ่น
 เกาะริวกิว ปัจจุบันเรียกว่าเกาะโอะกินะวะ
 อาณาจักรริวกิว ปัจจุบันเป็นจังหวัดโอะกินะวะของญี่ปุ่น
 มหาวิทยาลัยริวกิว ในจังหวัดโอะนิกะวะ
 ริวกิวอินุ สุนัขที่กำเนิดขึ้นที่เกาะโอะกินะวะ
 ปลาริวกิว ชื่อวิทยาศาสตร์  Arius thalassinus
# ราเมือกเซลล์เดียว
ราเมือกเซลล์เดียว  อยู่ในดินในรูปเซลล์แฮพลอยด์อิสระ ลักษณะคล้ายอะมีบา อยู่เป็นเซลล์เดี่ยวๆ แต่จะส่งสัญญาณเพื่อมาอยู่รวมกับเป็นแผ่นคล้ายพลาสโมเดียมเรียกพลาสโมเดียมเทียม (pseudoplasmodium) ในสภาพที่แห้งหรือขาดอาหาร เซลล์จะเปลี่ยนรูปไปเป็นฟรุตติ้งบอดีเพื่อสร้างสปอร์ สปอร์นี้เมื่อสภาพแวดล้อมเหมาะสมจะงอกเป็นเซลล์ที่มีรูปร่างคล้ายอะมีบาเซลล์ใหม่
# ราเมือก
ราเมือก  คือชื่ออย่างไม่เป็นทางการของสิ่งมีชีวิตยูแคริโอตหลายประเภทที่ไม่ได้เกี่ยวข้องกันที่สามารถอาศัยในรูปเซลล์เดียวได้อย่างอิสระ และสามารถรวมกันเพื่อสร้างเป็นโครงสร้างคล้ายสิ่งมีชีวิตหลายเซลล์ได้ เดิมราเมือกได้รับการจัดประเภทให้เป็นพวกเห็ดรา แต่ปัจจุบันไม่ได้เป็นสิ่งมีชีวิตในอาณาจักรนั้นแล้ว แม้ว่าราเมือกแต่ละพวกจะไม่มีความเกี่ยวข้องกัน แต่บางครั้งก็ได้รับการจัดประเภทรวมกันอยู่ภายในอาณาจักรโพรทิสตา

ราเมือกมีมากกว่า 900 สายพันธุ์ทั่วโลก ชื่อสามัญ "ราเมือก" หมายถึงช่วงชีวิตช่วงหนึ่งที่อยู่ในรูปคล้ายเมือกวุ้น ซึ่งลักษณะนี้เป็นกับพวกไมโซแกสเตรียมากที่สุด อันเป็นราเมือกขนาดใหญ่เพียงประเภทเดียวเท่านั้น ราเมือกส่วนใหญ่มีขนาดเล็กไม่กี่เซนติเมตรหรือน้อยกว่า แต่บางสายพันธุ์อาจยืดตัวเองได้ถึงหลายตารางเมตร และมีมวลได้มากถึง 30 กรัม

ราเมือกส่วนมาก โดยเฉพาะราเมือกที่คล้าย "เซลล์" ไม่ได้ใช้ชีวิตส่วนใหญ่อยู่ในสภาพดังกล่าว ราเมือกเหล่านี้จะอยู่ในสภาพสิ่งมีชีวิตเซลล์เดียวตราบเท่าที่ยังมีอาหารอยู่เพียงพอ แต่เมื่ออาหารมีปริมาณจำกัด ราเมือกหลายตัวจะเริ่มรวมตัวกันและเคลื่อนที่พร้อม ๆ กัน ในสภาพนี้ ราเมือกจะไวต่อสารประกอบในอากาศ และสามารถตรวจจับแหล่งอาหารได้ ราเมือกในสภาพนี้ยังสามารถเปลี่ยนรูปร่างและการทำงานในแต่ละส่วนได้ง่าย และอาจสร้างก้านที่ใช้สร้างดอกเห็ดขึ้นมา แล้วปล่อยสปอร์มาเป็นจำนวนมาก ซึ่งเบาพอที่จะลอยไปตามอากาศหรือพ่วงไปกับสัตว์ที่ผ่านมา

ราเมือกกินจุลินทรีย์ที่อาศัยอยู่ตามพืชที่ตายแล้วเป็นอาหาร โดยยังทำให้พืชที่ตายเหล่านั้นย่อยสลายและเป็นอาหารให้กับแบคทีเรีย ยีสต์ และเห็ดราต่าง ๆ ด้วยเหตุนี้ ทำให้มักพบราเมือกตามดิน สนามหญ้า และตามไม้ที่กำลังผลัดใบในพื้นป่า แต่ในพื้นที่เขตร้อน ราเมือกก็พบได้ทั่วไปตามช่อดอก ผลไม้ และบริเวณที่อากาศถ่ายเท (เช่น บนยอดต้นไม้) ในเขตชุมชนเมือง ราเมือกพบได้ในบริเวณที่มีการคลุมดินหรือกระทั่งบนใบไม้ขึ้นราในรางน้ำฝน และยังเจริญเติบโตได้ในเครื่องปรับอากาศ โดยเฉพาะอย่างยิ่งเมื่อท่อระบายน้ำถูกขวางกั้นไว้
# คอเคเซียน
คอเคเซียน (บางครั้งเรียกเป็น คอเคซอยด์ (Caucasoid)คำว่า Caucasoid เป็นคำเรียกผู้อาศัยในแถบคอเคซัส ซึ่งสร้างความแตกต่างกับ นิกรอยด์, มองโกลอยด์ และ ออสโตรลอยด์  For a contrast with the "Mongolic" or Mongoloid race, see footnote #4 pp. 58–59 in Beckwith, Christopher. (2009). Empires of the Silk Road: A History of Central Eurasia from the Bronze Age to the Present. Princeton and Oxford: Princeton University Press. . . หรือ ยูโรปอยด์ (Europid)) เป็นแนวคิดเชื้อชาตินิยมวิทยาศาสตร์ในคริสต์ศตวรรษที่ 19 และต้นคริสต์ศตวรรษที่ 20Oxford English Dictionary นิยาม "Caucasoid" เป็นนามหรือคุณศัพท์ หมายถึง "Of, pertaining to, or resembling the Caucasian race."Oxford English Dictionary Sign In การแยกแยะแบบนี้ถูกทำให้หมดความน่าเชื่อถือ และแนวคิดดังกล่าวไม่ได้ถูกใช้ในงานวิทยาศาสตร์ที่เกี่ยวกับมนุษย์O'Neil, Dennis. "Biological Anthropology Terms." 2006. May 13, 2007. Palomar College. http://www.pbs.org/wgbh/nova/first/gill.html Does Race Exist? A proponent's perspective by George W. Gill.

คำว่าคอเคเซียนยังคงใช้อยู่ในฐานะการแยกแยะ "คนผิวขาว" ในการศึกษาทางสังคมวิทยาหลายสาขา มันยังถูกใช้ควบคู่กับคำว่า นิกรอยด์ และ มองโกลอยด์ ในความหมายทางวิทยาศาสตร์ในสาขาชีวมานุษยวิทยา
 อ้างอิง
# เดอะ ซิตี้ คอรัส
เดอะ ซิตี้ คอรัส  วงดนตรีที่ร้องเพลงประสานเสียงในการรวมกลุ่มของนักศึกษา คณะศิลปศาสตร์ ภาควิชาดุริยศิลป์ มหาวิทยาลัยเกษตรศาสตร์ ซึ่งได้ฝึกมาจากสถาบันซียูคอรัส (CU Chorus) และได้ออกอัลบั้มเป็นของตนเองทั้งสองชุดแนวคลาสิก สังกัดอาร์เอส

 สมาชิกวง 
 พรรณี วีรานุกูล (จอย,อัยย์)
 มาลาริน ปาลเกิด (ริน)
 เกศรา ปรีดาสุริยชัย (เกศ)
 สุนิสา แสนเสนา (สา)
 สุกานดา บุญธรรมิก (แหม่ม)
 ภราดร เพ็งศิริ (เต๋า)
 ทวี เต็งประทีป (วี)
 กวินทร์ โถหินัง (วิน)
 ไวกูรส์ บุญถนอม (ไผ่)
 พัทธมนัส อินทร์ใหญ่ (นัส)

 ดูแลการผลิต 
 อุ๋น เรนโบว์    (ธีระศักดิ์ วดีศิริศักดิ์)
                                                        thumb|150px|เดอะ ซิตี้ คอรัส
 ธนิต เชิญพิพัฒธนสกุล

 ผลงาน 
 สานฝัน 1-4 พ.ศ. 2535 มีเพลงฮิต คือเก็บตะวันของอิทธิ พลางกูร
 The One Series พ.ศ. 2547 มีแนวเพลงวัยรุ่น
 Love Harmony 2004  เปิดฉากเพลงวัยรุ่นอีกครั้ง
 สายัณห์รัญจวนและสัญญาเมื่อสายัณห์ พ.ศ. 2548 เปิดเพลงลูกทุ่ง
รวมฮิตสานฝัน รักคงยังไม่พอ พ.ศ. 2538
save hits ซิตี้ คอรัส พ.ศ. 2541
big bonus ซิตี้ คอรัส พ.ศ. 2542
The best of ซิตี้ คอรัส พ.ศ. 2544
Exclusive Hits ที่หนึ่งไม่ไหว พ.ศ. 2551
Exclusive Hits มนต์รักลูกทุ่ง พ.ศ. 2551
City Chorus เพลงรักประสานเสียง พ.ศ. 2554
City Chorus City of Love พ.ศ. 2554
 อ้างอิง 
 เดอะ ซิตี้ คอรัส http://truemusic.truelife.com
# ปาฏิหาริย์เทวดาตัวบิ๊ก
ปาฏิหาริย์เทวดาตัวบิ๊ก เป็นภาพยนตร์คริสต์มาสประเภท ตลก กำกับโดย จอน แฟฟโรว์ รวมความยาวของหนัง 93 นาที และทำรายได้มากกว่า $220,400,000 ทั่วโลก

นักแสดง
Will Ferrell - บัดดี้ โฮบบส์
Edward Asner - ซานตาครอส
Bob Newhart - พ่อ เอลฟ์
James Caan - วอลเตอร์ โฮบบส์
Mary Steenburgen - เอมิลี โฮบบส์
Zooey Deschanel - โจวี้
Daniel Tay - ไมเคิล โฮบบส์
Faizon Love - Krumpet (ผู้จัดการของกิลเบล)
Peter Dinklage - Miles Finch
Amy Sedaris - เดพ
Michael Lerner - Fulton
Andy Richter - มอล์ริส
Kyle Gass - Eugene
Artie Lange - Gimbels Santa

เพลงประกอบ
 "Pennies from Heaven" - Louis Prima
 "Sleigh Ride" - Ella Fitzgerald and the Frank De Vol Orchestra
 "Let It Snow! Let It Snow! Let It Snow!" - Lena Horne
 "Sleigh Ride/Santa Claus Party" - Ferrante and Teicher/Les Baxter
 "Baby, It's Cold Outside" - Leon Redbone/Zooey Deschanel
 "Jingle Bells" - Jim Reeves
 "The Nutcracker Suite" - Brian Setzer
 "Christmas Island" - Leon Redbone
 "Santa Baby" - Eartha Kitt/Henri René and His Orchestra
 "Winter Wonderland" - Leon Redbone
 "You Make Me Feel So Young" - Frank Sinatra
 "Santa Claus is Coming to Town" - Eddy Arnold
 "Nothing from Nothing" - Billy Preston

ดูเพิ่ม
 เว็บไซต์ภาพยนตร์อย่างเป็นทางการ
 
 ข้อมูลภาพยนตรืเรื่องปาฏิหาริย์เทวดาตัวบิ๊ก
# เจ้าจอมมารดาสังวาลย์ ในรัชกาลที่ 4
เจ้าจอมมารดาสังวาลย์ (บางแห่งสะกดว่า สังวาล)เรื่องนางนพมาศ หรือ ตำหรับท้าวศรีจุฬาลักษณ์ ฉบับหอพระสมุดวชิรญาณ. พระเจ้าบรมวงษ์เธอ กรมหลวงประจักษ์ศิลปาคม, กรมหลวงสรรพศาตรศุภกิจ และพระองค์เจ้ากาญจนากร พิมพ์แจกในงานศพเจ้าจอมมารดาสังวาล รัชกาลที่ ๔ พ.ศ. ๒๔๕๗ส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ:ฐานบุ๊คส์. 2554, หน้า 305  (สกุลเดิม: ณ ราชสีมา; พ.ศ. 2381 – 8 กันยายน พ.ศ. 2456) เป็นพระสนมโทในพระบาทสมเด็จพระจอมเกล้าเจ้าอยู่หัว เกิดเมื่อวันอังคาร เดือน 3 แรม 2 ค่ำ ปีกุน พ.ศ. 2381 เป็นธิดาของนายศัลวิไชย (ทองคำ ณ ราชสีมา) กับน้อย ศัลยวิชัย (สกุลเดิม ปาณิกบุตร)

เมื่อพระบาทสมเด็จพระจอมเกล้าเจ้าอยู่หัวเสด็จเถลิงถวัลยราชสมบัติ ท่านป้าของท่านซึ่งก็คือธิดาของเจ้าพระยานครราชสีมา (ทองอิน ณ ราชสีมา) จึงนำท่านมาถวายตัวเข้ารับราชการฝ่ายใน โดยพระบาทสมเด็จพระจอมเกล้าเจ้าอยู่หัวเรียกท่านว่า "หนูสังวาลย์" พระบาทสมเด็จพระจอมเกล้าเจ้าอยู่หัว. คาถาพระราชนิพนธ์ ในพระบาทสมเด็จพระจอมเกล้าเจ้าอยู่หัว พระราชทานพระนามพระราชโอรสธิดา. พระนคร:ราชบัณฑิตยสภา. 2472, หน้า 45 มีพระราชโอรสและพระราชธิดารวม 4 พระองค์ คือ
พระเจ้าบรมวงศ์เธอ กรมหลวงประจักษ์ศิลปาคม
พระเจ้าบรมวงศ์เธอ กรมหลวงสรรพสาตรศุภกิจ
พระเจ้าบรมวงศ์เธอ พระองค์เจ้าเจริญรุ่งราษี 
พระเจ้าบรมวงศ์เธอ พระองค์เจ้ากาญจนากร

เจ้าจอมมารดาสังวาลย์ มีอาการป่วยเป็นโรคบิด ถึงแก่อนิจกรรมเมื่อเวลา 15.35 น. วันที่ 8 กันยายน พ.ศ. 2456 ที่วัง พระเจ้าบรมวงศ์เธอ กรมหลวงสรรพสาตรศุภกิจ สิริอายุ 75 ปี ต่อมาในวันที่ 9 กันยายน พ.ศ. 2456 เวลา 16.00 น.พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้ สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จพระราชดำเนินแทนพระองค์ไปยังวังของกรมหลวงสรรพสาสตรศุภกิจเพื่อพระราชทานน้ำหลวงอาบศพ  ข่าวอสัญกรรมเจ้าจอมมารดาสังวาลย์ ในรัชกาลที่ 4 

 เครื่องราชอิสริยาภรณ์ 
 80px เครื่องราชอิสริยาภรณ์จุลจอมเกล้า ชั้นทุติยจุลจอมเกล้า ราชกิจจานุเบกษา, พระราชทานเครื่องราชอิสริยาภรณ์, เล่ม ๑๐, ตอน ๓๕, ๒๖ พฤศจิกายน พ.ศ. ๒๔๓๖, หน้า ๓๗๔ 
 80px|border เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)ราชกิจจานุเบกษา, พระราชทานเหรียญรัตนาภรณ์ ฝ่ายใน , เล่ม ๒๑, ตอน ๓๒, ๖ พฤศจิกายน พ.ศ. ๒๔๔๗, หน้า ๕๗๐
# สัมประสิทธิ์จีนี
สัมประสิทธิ์จีนี  เป็นวิธีวัดการกระจายของข้อมูลทางสถิติอย่างหนึ่งที่นิยมใช้เป็นตัวบ่งชี้ความเหลื่อมล้ำของการกระจายรายได้หรือการกระจายความร่ำรวย ถูกพัฒนาขึ้นโดยนักสถิติชาวอิตาลีชื่อ คอร์ราโด จีนี สัมประสิทธิ์จีนีถูกนิยามให้เป็นอัตราส่วนซึ่งมีค่าระหว่าง 0 และ 1 สัมประสิทธิ์จีนีที่ต่ำจะแสดงถึงความเท่าเทียมกันในการกระจายรายได้ หากค่านี้สูงขึ้นจะบ่งชี้ถึงการกระจายรายได้ที่เหลื่อมล้ำกันมากขึ้น สัมประสิทธิ์จีนีที่เท่ากับ 0 หมายถึงความเท่าเทียมกันอย่างสมบูรณ์ (ทุกคนมีรายได้เท่ากัน) และ 1 หมายถึงความเหลื่อมล้ำอย่างสมบูรณ์ (มีคนที่มีรายได้เพียงคนเดียว ส่วนคนที่เหลือไม่มีรายได้เลย) การคำนวณสัมประสิทธิ์จีนีอยู่บนสมมติฐานว่าไม่มีใครมีรายได้ต่ำกว่าศูนย์ สัมประสิทธิ์จีนีของประเทศต่าง ๆ ทั่วโลกแตกต่างกันในช่วง 0.247 ในเดนมาร์ก และ 0.743 ในนามิเบียInequality in income or expenditure Human Development Report 2007/2008, United Nations Development Programme, เรียกข้อมูล 2008-08-04 

ดัชนีจีนี (Gini Index) คือสัมประสิทธิ์จีนีที่แสดงเป็นเปอร์เซนต์ ดังนั้นดัชนีจีนีของเดนมาร์กจะเท่ากับ 24.7

 ข้อดีของการใช้สัมประสิทธิ์จีนีเป็นมาตรวัดความไม่เท่าเทียมกัน 
 ข้อดีหลักของสัมประสิทธิ์จีนีคือการวัดความไม่เท่าเทียมกันเป็นอัตราส่วน ซึ่งแสดงให้เห็นความเหลื่อมล้ำได้ดีกว่าค่าทางสถิติตัวอื่น เช่น จีดีพี
 สามารถใช้เปรียบเทียบการกระจายรายได้ในกลุ่มประชากรที่แตกต่างกันหรือในระดับประเทศ เช่น การกระจายรายได้ในเขตเมืองมักจะแตกต่างจากเขตชนบทในหลาย ๆ ประเทศ
 สัมประสิทธิ์จีนีไม่ซับซ้อนมาก จึงทำให้นำมาใช้เปรียบเทียบระหว่างประเทศต่าง ๆ และสามารถตีความได้ง่าย สัมประสิทธิ์จีนีแสดงให้เห็นว่ารายได้มีการเปลี่ยนแปลงในกลุ่มคนรวยและคนจนอย่างไร ต่างจากค่าจีดีพีซึ่งไม่สามารถแสดงให้เห็นถึงการเปลี่ยนแปลงรายได้ของประชากรทั้งหมด การวิเคราะห์รายได้ของประชากรโดยใช้ดัชนีทั้งสองอย่างนี้จึงทำให้เห็นภาพได้ดีขึ้น เช่น หากค่าจีดีพีสูงขึ้น ในขณะที่สัมประสิทธิ์จีนีสูงขึ้นด้วย อาจแสดงให้เห็นว่าปัญหาความยากจนของประชากรส่วนใหญ่ยังไม่ดีขึ้น
 สัมประสิทธิ์จีนีสามารถแสดงการเปลี่ยนแปลงของการกระจายรายได้ภายในประเทศใดประเทศหนึ่งในช่วงเวลาที่แตกต่างกัน จึงสามารถแสดงให้เห็นว่าความไม่เท่าเทียมกันในประเทศนั้นเพิ่มขึ้นหรือลดลง
# สถานีเจริญนคร (แก้ความกำกวม)
สถานีเจริญนคร สามารถหมายถึง
 สถานีกรุงธนบุรี หรือสถานีเจริญนคร เดิม ของรถไฟฟ้าบีทีเอส สายสีลม
 สถานีเจริญนคร ของรถไฟฟ้าบีทีเอส สายสีทอง
# คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย
คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย เป็นคณะสถาปัตยกรรมศาสตร์แห่งแรกของภาคใต้ ตั้งอยู่ ณ มหาวิทยาลัยเทคโนโลยีราชมงคลศรีวิชัย จังหวัดสงขลา เปิดทำการสอนมาตั้งแต่ พ.ศ. 2513 (วิทยาลัยเทคนิคภาคใต้ /วิทยาลัยเทคโนโลยีและอาชีวศึกษา/สถาบันเทคโนโลยีราชมงคล วิทยาเขตภาคใต้)http://www.rmutsv.ac.th/report_council/51/no6_51/no6_51.pdf

• ปีการศึกษา 2514 เปลี่ยนชื่อจากแผนกวิชาออกแบบสถาปัตยกรรม เป็น “แผนกวิชาสถาปัตยกรรม” และได้เปลี่ยนหลักสูตรรับผู้สำเร็จการศึกษาระดับมัธยมศึกษาปีที่ 3 (ม.ศ.3) เข้าเรียน ระดับ ประกาศนียบัตรวิชาชีพ (ปวช.) หลักสูตร 3 ปี และปีการศึกษา

• ปีการศึกษา 2517 รับผู้สำเร็จการศึกษาระดับ ปวช. เข้าเรียน ปวส. หลักสูตร 2 ปี                                                                              

• ปีการศึกษา 2524 เปลี่ยนชื่อเป็น “แผนกวิชาช่างเทคนิคสถาปัตยกรรม”                                                                                        

• ปีการศึกษา 2540 เปิดสอนในระดับปริญญาตรี สาขาเทคโนโลยีสถาปัตยกรรม หลักสูตรต่อเนื่อง 3 ปี                                                    

• ปีการศึกษา 2548 เปิดสอนในระดับปริญญาตรี สาขาเทคโนโลยีสถาปัตยกรรม หลักสูตร 5 ปี

เมื่อปีการศึกษา 2551 มหาวิทยาลัยเทคโนโลยีราชมงคลศรีวิชัย ได้ประกาศให้  “คณะสถาปัตยกรรมศาสตร์” เป็นส่วนงานภายในมหาวิทยาลัยเทคโนโลยีราชมงคลศรีวิชัย ตามประกาศเรื่องจัดตั้งส่วนงานภายในมหาวิทยาลัยเทคโนโลยีราชมงคลศรีวิชัย อาศัยอำนาจตามความในมาตรา 4 แห่งพระราชบัญญัติการบริหารส่วนงานภายในของสถาบันอุดมศึกษา พ.ศ.2550 และมาตรา 17(2)(6) แห่งพระราชบัญญัติมหาวิทยาลัยเทคโนโลยีราชมงคล พ.ศ 2548 ประกอบกับมติสภามหาวิทยาลัยเทคโนโลยีราชมงคลศรีวิชัย ในคราวประชุมครั้งที่ 2/2551 เมื่อวันที่ 29 กุมภาพันธ์ 2551 และครั้งที่ 6/2551 เมื่อวันที่ 27  มิถุนายน 2551 โดย ประกาศ ณ วันที่ 25 กรกฎาคม 2551

 สาขาที่เปิดทำการสอน 
 หลักสูตรสาขาวิชาสถาปัตยกรรม
 หลักสูตรสาขาวิชาการผังเมือง
 หลักสูตรสาขาวิชาทัศนศิลป์
 หลักสูตรสาขาวิชาการออกแบบแฟชั่นและสิ่งทอ
# อรหันต์ซัมเมอร์
อรหันต์ซัมเมอร์ ออกฉายเมื่อวันที่ 10 เมษายน ปี พ.ศ. 2551 กำกับโดย ภวัต พนังคศิริ จำหน่ายโดย เอ.จี.เอ็นเตอร์เทนเม้นท์ และ พระนครฟิลม์ ทำรายได้รวม 37 ล้านบาทมยุรี อำนวยพร, ที่สุดของหนังเด่น-หนังโดนแห่งปี  dailynews.co.th

นักแสดง
 ธัชพล ชุมดวง แสดงเป็น หลวงพี่ใบบุญ
 ฉายนันทน์ มโนมัยสันติภาพ แสดงเป็น น้ำใส
 อรุณ ภาวิไล แสดงเป็น เฮียกอ
 ยอดชาย เมฆสุวรรณ แสดงเป็น พระอาจาร์ยสุขี
 กฤษกร ทรัพย์สงวน แสดงเป็น เณรขุนทอง
 ปดลเดช กมลาศัยกุล แสดงเป็น เณรข้าวปั้น
 โชติพัฒน์ ไชยรัตน์ แสดงเป็น เณรน้ำซุป
 ไชยธวัช คงมีสุข แสดงเป็น เณรบู๊
 ปฏิภาณ กมลาศัยกุล แสดงเป็น เณรนะโม
 กัจนฐานิยา ศรีโรจน์วัฒะ แสดงเป็น นกเอี้ยง
 ก้องเกียรติ โขมศิริ แสดงเป็น ลอย
 กานต์ภิชชา พงศ์กุลพัฒน์ แสดงเป็น นางขวัญ
 นฑี งามแนวพรม แสดงเป็น คุณวิน
 จรรยา ธนาสว่างกุล แสดงเป็น คุณโก๊ะ
 สายเชีย วงศ์วิโรจน์ แสดงเป็น โจรที่ 1
 อนุรักษ์ หีบทอง แสดงเป็น โจรที่ 2
 สุวนีย์ อุทุมมา แสดงเป็น ผีอีหวัง
 เฉลิม ปานเกิด แสดงเป็น สารวัตร
 ศรีหนุ่ม เชิญยิ้ม แสดงเป็น จ่า
# เหยิน เป๋ เหล่ เซมากูเตะ
ภาพยนตร์เรื่อง เหยิน เป๋ เหล่ เซมากูเตะ ออกฉายเมื่อวันที่ 27 ธันวาคม พ.ศ. 2550 จำหน่ายโดย พระนครฟิล์ม นำแสดงโดยจาตุรงค์ มกจ๊ก โก๊ะตี๋ อารามบอย และพิชญ์นาฏ สาขากร
นักแสดง
 นักแสดง  ชื่อตัวละครจาตุรงค์ มกจ๊ก เหยิน ,    แม่ซังวูโก๊ะตี๋ อารามบอย เหล่  พิชญ์นาฏ สาขากร เป๋ เฉลิมชัย มหากิจศิริ เฮียโต๊ด ธนกฤต พานิชวิทย์ สาหัสปนัดดา วงศ์ผู้ดี เจ๊ไฝ อชิตะ ธนาศาสตนันท์ เปรี้ยวบริบูรณ์ จันทร์เรือง เป๊ก แอนนี่ บรู๊ค ปรี๊ด เอกชัย ศรีวิชัย เสี่ยโบ้นคริน กังวานโชคชัย ชังวู ภานุพล เอกเพชร ตำรวจรุ่นพี่ของสาหัส  ชูเกียรติ เอี่ยมสุข ผีบุรุษพยาบาลศิริพร เอี่ยมสุข ผีนางพยาบาล
# นักเตะสาวเสี้ยวลิ้มยี้
นักเตะสาวเสี้ยวลิ้มยี้ (少林少女 shōrin shōjo) หรือ Shaolin Girl สร้างโดยประเทศญี่ปุ่นกับประเทศฮ่องกง กำหนดฉายในประเทศญี่ปุ่นเมื่อวันที่ 26 เมษายน พ.ศ. 2551 และประเทศไทย 7 สิงหาคม พ.ศ. 2551 กำกับโดย เค็ทซุยูกิ โมโตะฮิโระ เป็นภาพยนตร์แนว แอ็คชั่น
นักแสดง
 โก ชิบาซากิ
 โทรุ นาคามุระ
 โยซุเกะ อิจูชิ
 ทาคาชิ โอกามารุ
 คิตตี้ ซาง ยูจี
 ชี ชุง แหลม
 ไค มาน ทิน
แหล่งข้อมูลอื่นๆ
 ข้อมูลภาพยนตร์เรื่องนักเตะสาวเสี้ยวลิ้มยี้
 ข้อมูลภาพยนตรืเรื่องนักเตะสาวเสี้ยวลิ้มยี้ในเว็บไซต์ สยามโซน